สวัสดีค่ะ หนูอยากทราบว่าถ้าเป็นไข้หวัดธรรมดาและไข้หวัดใหญ่ถ้าไม่ได้รับการรักษาจะเป็นอะไรไหมค่ะ
สวัสดีค่ะ ไข้หวัดธรรมดา เป็นโรคติดต่อทางเดินหายใจ เกิดจากการติดเชื้อไวรัสได้หลายชนิด อาการจะไม่รุนแรง อาการได้แก่ มีไข้ ไอ มีเสมหะ เจ็บคอ เสียงแหบ จาม มีน้ำมูก คัดจมูก ปวดหัว ปวดเมื่อยตัว โดยจะเป็นไม่รุนแรง บางรายมีอาการอาเจียน หรือท้องเสียร่วมด้วยได้ มักหายได้เองใน 1 สัปดาห์ บางรายอาจมีอาการไอต่อเนื่องไปอีกประมาณ 1 สัปดาห์ แต่ในผู้ที่มีภูมิต้านทานต่ำ อาจเกิดภาวะแทรกซ้อนได้ เช่น ไซนัสอักเสบ หูชั้นกลางอักเสบ ปอดบวมไข้หวัดใหญ่เป็นโรคติดต่อทางเดินหายใจเช่นกัน เกิดจากการติดเชื้อไวรัสกลุ่มอินฟลูเอนซา (Influenza) อาการมักรุนแรงกว่าไข้หวัดธรรมดา ส่วนใหญ่จะหายได้เองเช่นกันในเวลาประมาณ 1 สัปดาห์ แต่อาจมีอาการอ่อนเพลียต่อเนื่องได้นานหลายสัปดาห์ ในบางรายโดยเฉพาะเด็กเล็ก คนสูงอายุ ผู้ที่มีโรคประจำตัว หรือมีภาวะภูมิคุ้มกันต่ำ อาจเสี่ยงต่อการเกิดโรคแทรกซ้อน เช่น ไซนัสอักเสบ หูชั้นกลางอักเสบ ปอดบวม เยื่อหุ้มสมองอักเสบ สมองอักเสบ เยื่อหุ้มหัวใจอักเสบ เป็นต้นดังนั้นหากไม่ได้มีโรคประจำตัว เช่น เบาหวาน หอบหืด โรคปอด ไตเรื้อรัง โรคภูมิแพ้ตนเองชนิดต่างๆ โรคติดเชื้อ HIV โรคภูมิคุ้มกันบกพร่องชนิดต่างๆ เป็นต้น หรือได้รับยากดภูมิคุ้มกัน ไม่ได้มีอายุมากกว่า 65 ปี และไม่ได้อยู่ในวัยทารก ส่วนใหญ่ก็จะหายได้เองทั้ง 2 โรคค่ะนอกจากนี้การดูแลรักษาทั้ง 2 โรคจะคล้ายๆ กัน ซึ่งการดูแลรักษาด้วยตนเองได้แก่ การดื่มน้ำมากๆ พักผ่อนเยอะๆ ทานอาหารที่มีประโยชน์โดยเฉพาะผักและผลไม้ งดสูบบุหรี่และดื่มแอลกอฮอล์ ส่วนการใช้ยาทาน เป็นเพียงแค่การบรรเทาตามอาการ เช่น ยาลดไข้ ได้แก่พาราเซตามอลไอบูโพรเฟนยาลดน้ำมูก ยาแก้ไอ เป็นต้นแต่หากอาการต่างๆ ไม่ดีขึ้นภายใน 1 สัปดาห์ หรือมีอาการอื่นๆ เช่น ไข้สูงมาก มีน้ำมูกมากขึ้น ปวดหู ไอมาก หอบเหนื่อย หายใจแรง เจ็บหน้าอก ปวดศีรษะรุนแรง อาเจียนมาก จึงควรรีบไปพบแพทย์เพื่อนักษาค่ะ